
În conformitate cu prevederile art.73 din Constituţie şi art.47 din Regulamentul Parlamentului se înaintează cu titlu de iniţiativă legislativă, proiectul de lege pentru completarea articolului 43 din Legea nr.156-XIV din 14 octombrie 1998 privind pensiile de asigurări sociale de stat.

Anexă: 1. proiectul de lege;


 2. notă informativă.

Proiect

LEGE

pentru completarea articolului 43 din Legea nr.156-XIV

din 14 octombrie 1998 privind pensiile de asigurări sociale de stat

Parlamentul adoptă prezenta lege organică.

Articol unic. - La articolul 43 alineatul (1) din Legea nr.156-XIV din 14 octombrie 1998 privind pensiile de asigurări sociale de stat (republicată în Monitorul Oficial al Republicii Moldova, 2004, nr.42-44, art.247), cu modificările ulterioare,  după cuvintele ,,sau care a deţinut cel puţin 2 ani funcţii”, se introduc cuvintele ,,de conducere şi/sau funcţii”.


Preşedintele Parlamentului                                              



Notă informativă 

la proiectul de lege pentru completarea articolului 43 din Legea nr.156-XIV 

din 14 octombrie 1998 privind pensiile de asigurări sociale de stat


Asigurarea cu pensii a deputaţilor este reglementată expres la articolul 43 din Legea nr.156/1998 privind pensiile de asigurări sociale de stat.


Potrivit ultimelor modificări ale art.43 alin.(1) din Legea nr.156/1998, efectuate prin Legea nr.76 din 4 mai 2010, dreptul la pensie în condiţiile prevăzute la art.43, au fost extinse şi pentru deputaţii care au deţinut cel puţin 2 ani funcţii remunerate în Sovietul Suprem al R.S.S.Moldoveneşti de legislaturile anterioare.


În Sovietele Supreme ale R.S.S.Moldoveneşti de legislaturile anterioare, au existat şi deputaţi care au deţinut funcţii de conducere în cadrul acestora, care însă nu erau remuneraţi pentru activităţile efectuate.


În acest context, dat fiind importanţa acestor funcţii de conducere din cadrul  Sovietelor Supreme ale R.S.S.Moldoveneşti de legislaturile anterioare, a fost elaborat proiectul de lege pentru completarea art.43 din legea nr.156-XIV din 14 octombrie 1998 privind pensiile de asigurări sociale de stat.


Aprobarea proiectului respectiv, va permite realizarea unei politici unice  echitabile pentru deputaţii care au activat în Sovietul Suprem R.S.S.Moldoveneşti de legislaturile anterioare, constituind o înaltă apreciere din partea statului pentru aportul deputaţilor în ativitatea ce au exercitat-o.













Deputat:

